**Raport**

**cu privire la activitatea Serviciului Tineret şi Sport**

**al Consiliului Raional Cahul în anul 2016**

**Domeniul sport**

Pentru anul 2016, Serviciul Tineret şi Sport pe baza „Strategiei de dezvoltare a culturii fizice şi sportului în Republica Moldova (2013-2020)” şi Programului de activităţi aprobat de către Consiliul Raional Cahul a întreprins măsuri care vizează în principal perfecţionarea organizării şi îmbunătăţirii conţinutului întregii activităţi, realizarea principalelor atribuţii, în

centrul atenţiei situând asigurarea organizatorică şi materială a acţiunilor sportive proprii, sprijinirea unităţilor sportive din raion, rezolvarea problemelor unităţilor sportive şi a sportivilor.

Activitatea sportivă a fost organizată pe 3 programe:

1. Promovarea sportului de performanţă

2. Sportul pentru toţi

3. Întreţinere, funcţionare şi dezvoltarea bazei materiale sportive

1. **Analiza realizării obiectivelor şi indicatorilor din programul „Promovarea sportului de performanţă”**

Pentru anul 2016, Serviciul Tineret şi Sport a stabilit o serie de obiective şi indicatori de performanţă pentru sporirea prestigiului raionului pe plan naţional şi internaţional prin susţinerea ramurilor de sport şi stimularea sportivilor de performanţă cât şi a celor de interes naţional practicate în raionul nostru. Pentru îndeplinirea acestor obiective s-a acţionat în următoarele direcţii:

1. Susţinerea pregătirii sportivilor cu reale perspective de calificare şi participare la Campionatele

 şi Cupele naţionale, diverse competiţii internaţionale etc.

2. Susţinerea activităţii sportive a Cluburilor Sportive din Raion pentru participare la înalt nivel

 naţional.

Din bugetul pe anul 2016 al Serviciului Tineret şi Sport s-a acordat sprijin financiar cluburilor şi sportivilor din cadrul Asociaţiilor Obşteşti (Cluburilor Sportive) : 792 456 lei.

Rezultate obţinute:

* **AO FC „Slobozia Mare”** deţinătoare a Cupei Primarului la fotbal 2016.
* Sportivii **AO CS „Dinamic”** Dunas Florin şi Marin Cristi au obţinut medalii de aur la Campionatul deschis al Poloniei la taekwon- do tot la acest campionat sportivii clubului au obţinut: 8 de argint şi 6 de bronz; la Campionatul Naţional al Republicii Moldova la taekwon- do au fost obţinute 12 medalii de aur, 14 de argint şi 16 de bronz.
* Sportivii **AO „Asociaţia Raională de Lupte”** au obţinut 8 medalii la Campionatele Republicii Moldova la lupte greco- romane: 1 medalie de aur CRM Tineret, 1 medalie de argint CRM Tineret, 3 medalii de bronz CRM Tineret şi 1 medalie de aur CRM Juniori, 2 medalii de bronz la CRM Seniori.
* **AO FC „Cahul- 2005”:** 5 sportivi în selecţionata regională a Republicii Moldova U- 14, Gurgurov Valeriu şi Cebanu Ionuţ în selecţionata Republicii Moldova U- 16, Stancev Iurii în selecţionata Republicii Moldova U- 17, Stefo Vasilii în selecţionata Republicii Moldova U- 18, echipa FC „Cahul- 2005” seniori se află pe locul I în Campionatul Republicii Moldova, divizia B Sud, echipa FC „Cahul- 2005” U- 15 se află pe locul IV în Liga Naţională şi U-17 pe locul III.
* Sportivii **AO CB „Avangarda”** la Turneul Internaţional la box din Cahul au obţinut: 7 medalii de bronz, 2 de argint şi 5 de aur; la Campionatul Republicii Moldova juniori au obţinut: 2 medalii de bronz şi 1 de aur; la Camionatu Republicii Moldova seniori au obţinut o medalie de bronz; Unciuc Mihail a participat la Campionatul Europei care sa desfăşurat în or. Anapa, Rusia tot el a fost desemnat sportivul anului în cadrul Galei Sportului Cahulean 2016.
* Cu succes au participat la competiţiile republicane şi sportivii Şcolile Sportive №1 şi №2 din or. Cahul.

Neajunsuri:

* Deficitul antrenorilor calificaţi
* Lipsa unui internat pentru cazarea sportivilor din sectorul rural.
* Starea slab dezvoltată a bazei materiale sportive.
1. **Analiza realizării obiectivelor şi indicatorilor din programul „Sportul pentru toţi”**

Din bugetul pe anul 2016 al Serviciului Tineret şi Sport s-a acordat sprijin financiar pentru organizarea, participarea şi desfăşurarea acţiunilor sportive pentru toţi : 82 311 lei.

Obiectivul principal în acest program la reprezentat crearea unui cadru social şi organizatoric

favorizant, susţinut de Serviciul Tineret şi Sport în parteneriat cu Asociaţia Raională de Fotbal, Direcţia Generală Învăţămînt Cahul şi Consiliile locale pentru stimularea şi sprijinirea practicării activităţilor fizice şi sportive de către un număr cât mai mare de cetăţeni într-un cadru organizat în vederea menţinerii sănătăţii.

Astfel s-au organizat competiţii sportive de mare anvergură cum ar fi:

* Campionatul şi Cupa raionului Cahul la fotbal, la care au participat 16 echipe din raion – circa 500 sportivi.
* Super Cupa raionului Cahul la fotbal
* Festivalul Raional al Sportului Şcolar

Pe parcursul anului au fost organizate un şir de competiţii sportive cu specificul sărbătorilor, cum ar fi:

* Sărbătoare consacrată „Zilei Sportului” , la care au participat circa 300 de persoane la diferite probe de sport
* Ziua Independenţei Republicii Moldova, sa organizat diferite probe de sport în Parcul or. Cahul şi un Turneu la fotbal, stadionul raional „Atlant”
* Gala Sportului Cahulean 2016, au fost menţionaţi cu diplome de merit instituţii, antrenori, profesori de educaţie fizică şi sportivi care au obţinut rezultate bune şi care au adus aportul în dezvoltarea şi promovarea sportului pentru toţi în raionul Cahul.

Prin acţiunile organizate, a fost atrasă o mare parte a populaţiei, la activităţi de practicare a sportului pentru sănătate şi recreere, precum şi menţinerea şi valorificarea tradiţiilor în domeniul sportului pentru toţi.

Neajunsuri:

* Deficitul cadrelor calificate în domeniul sport în sectorul rural.
* Starea slab dezvoltată a bazei materiale sportive.
1. Analiza realizării obiectivelor şi indicatorilor din programul „Întreţinere, funcţionare şi

 dezvoltare a bazei materiale sportive”

Pe parcursul anului 2016 Serviciul Tineret şi Sport s-a implicat prin intermediul Asociaţiei Raionale de Fotbal Cahul, privind asigurarea cu seturi de forme a echipelor de fotbal din raionul Cahul, astfel au fost procurate 15 seturi de forme pentru echipele care au participat în cadrul Campionatului raionului Cahul la fotbal

Neajunsuri:

* Lipsa unui Complex Sportiv Polivalent
* Lipsa tribunelor la stadionul raional „Atlant”
* Insuficienţa inventarului şi utilajului sportiv.

**Domeniul tineret**

Pentru anul 2016, Serviciul Tineret şi Sport pe baza „Strategiei Raionale de Tineret pentru perioada 2013-2017” şi Programului de activităţi aprobat de către Consiliul Raional Cahul a întreprins măsuri care vizează în principal perfecţionarea organizării şi îmbunătăţirii conţinutului întregii activităţi, realizarea principalelor atribuţii, în centrul atenţiei situând asigurarea organizatorică şi materială a acţiunilor pentru tineri.

Obiectivul principal în acest program la reprezentat crearea unui cadru social şi organizatoric

favorizant, susţinut de Serviciul Tineret şi Sport în parteneriat cu Fondul pentru Tineri Cahul, AO “Perspectiva”, Consiliile locale, etc. pentru stimularea implicării tinerilor.

Astfel s-au organizat diverse activităţi de tineret cum ar fi:

* Programul de Granturi Mici, au fost finanţate mai multe proiecte ale grupurilor de iniţiativă din raionul Cahul.
* City Quest în parteneriat cu AO „Perspectiva”, au participat echipe din cadrul instituţiilor de învaţămînt din or. Cahul.

Prin acţiunile organizate, a fost atrasă atenţia tinerilor la o participare activă la dezvoltarea societăţii. Atitudinea nepăsătoare a tinerilor fiind un impediment important la organizarea activităţilor

Neajunsuri:

* Deficitul cadrelor calificate în domeniul tineret în sectorul rural.

Din bugetul pe anul 2016 al Serviciului Tineret şi Sport s-a acordat sprijin financiar pentru organizarea, participarea şi desfăşurarea acţiunilor pentru tineret: 25000 lei.

**Alexandru POPOV,**

**Șef Serviciul Tineret şi Sport**